gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8072, del 28-06-2017 (2017/5088)

Notificació de la sentència dictada en el procediment de divorci contenciós número 1451/2016.
---------------------------------------------------------------------------------------------

### Dades del document

Número de DOGV
:   8072

Data del DOGV
:   28-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5088


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1451/2016. [2017/5088]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 01170/2016-J, seguides a instàncies de Santiago Fletcher Martínez contra Solisbeh Kathiuska Ramírez Rangel, en situació de rebel·lia, en què, en data [?], s'ha dictat la sentència que té la part dispositiva com segueix:  
  
«Dispositiva  
Estime la demanda interposada per Santiago Fletcher Martínez contra Solisbeh Kathiuska Ramírez Rangel, i declare el divorci i la dissolució del matrimoni format per ambdós, amb tots els efectes que hi són inherents, inclosa la dissolució del règim econòmic matrimonial.  
  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà de presentar per escrit davant d'aquest jutjat, dins del termini de 20 dies, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Solisbeh Kathiuska Ramírez Rangel, en situació de rebel·lia i parador ignorat, expedisc i firme aquest edicte.  
  
València, 7 de juny de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8152, del 19-10-2017 (2017/8385)

Notificació de la sentència dictada en el procediment ordinari número 425/2014.
-------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8385


Organisme emissor
:   Jujtat de Primera Instància i Instrucció Número 4 d'Ontinyent

Tipus de document
:   Edicte

Notificació de la sentència dictada en el procediment ordinari número 425/2014. [2017/8385]  
Contra: Joao Leonel Da Cünha Ribeiro i Autumntime, SLU.  
En aquest procediment ordinari, seguit a instàncies de Banco Bilbao Vizcaya Argentaria, SA, contra Joao Leonel Da Cünha Ribeiro i Autumntime, SLU, s'ha dictat la sentència, que literalment diu el següent:  
  
  
«Sentència número 8/2017  
Ontinyent, 20 de setembre de 2017  
Amparo Hernández Guimerá, jutgessa del Jutjat de Primera Instància i Instrucció número 4 d'Ontinyent, he vist en les actuacions de judici ordinari número 425/ 2014,  
Dispositiva  
Estime, parcialment, la demanda formulada per la procuradora Francisca Vidal Cerdá en nom i representació de Banco Bilbao Vizcaya Argentaria, SA, i en conseqüència condemne de forma conjunta i solidària a la mercantil Autumntime, SLU, i Joao Leonel Da Cunha Ribeiro, ambdós declarats en situació de rebel·lia processal, al pagament de trenta-nou mil quatre-cents huitanta-cinc euros amb trenta-quatre cèntims (39.485,34 ?), la quantitat objecte de condemna meritarà interés moratori pactat, que serà el tipus pactat per al remuneratori, i tot això sense perjudici dels establits en l'article 576 de la Llei d'enjudiciament civil, sense condemna en costes.  
Notifiqueu la present resolució a les parts amb indicació que no és ferma i que en contra pot interposar-se recurs d'apel·lació davant de l'Audiència Provincial de València, a presentar davant d'aquest Jutjat en el termini de 20 dies a comptar des de la seua notificació, tot això de conformitat amb el que estableix l'article 455 i següents de la Llei d'enjudiciament civil.  
Aquesta és la meua sentència, que, jutjant definitivament en primera instància, pronuncie, mane i firme.»  
  
I atés que els demandats, Joao Leonel Da Cünha Ribeiro i Autumntime, SLU, es troben en parador desconegut, s'expedeix aquest edicte perquè els servisca de notificació en forma.  
  
Ontinyent, 11 de setembre de 2017.- El lletrat de l'Administració de justícia: Joaquín Silva Bernardo.
Diari Oficial de la Generalitat Valenciana


Sumari del DOGV 8109, del 21-08-2017 (2017/6653)

Notificació de la sentència dictada en el judici verbal número 1638/2014.
-------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6653


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1638/2014. [2017/6653]  
Demandant: María Sola Fernández.  
Procuradora: Marta Sais Sánchez.  
Contra: Jackone, SL.  
  
En aquest procediment de judici verbal número 1638/2014, seguit a instàncies de María Sola Fernández contra Jackone, SL, s'ha dictat la sentència que, literalment, diu així:  
  
«Sentència número 379/2015  
València, 14 de juliol de 2016  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 1638/2014, promogudes per María Sola Fernández, representada per la procuradora Marta Sais Sánchez, contra Jackone, SL, declarada en situació de rebel·lia, sobre la resolució de contracte i la reclamació d'una quantitat.  
  
Dispositiva  
Estime la demanda interposada per María Sola Fernández contra Jackone, SL, i condemne la demandada a pagar a l'actora la quantitat de mil dos-cents vint-i-nou euros amb trenta-set cèntims (1.229,37 ?), més l'interés legal d'aquesta quantitat des del 26 de juliol de 2012.  
  
Condemne la part demandada a pagar les costes processals causades.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs (art. 455.1 LEC, modificat per la Llei 37/2011, d'11 d'octubre).  
Que el secretari expedisca un testimoniatge d'aquesta resolució i uniu-lo a les actuacions corresponents, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
I atés que el demandat, Jackone, SL, es troba en parador desconegut, expedisc aquest edicte a fi que li valga de notificació de forma deguda.  
  
  
València, 6 de juny de 2017.- El lletrat de l'Administració de justícia: José Ramón González Ordóñez.
Diari Oficial de la Generalitat Valenciana


Sumari del DOGV 8188, del 12-12-2017 (2017/10702)

Notificació de la sentència dictada en el judici verbal número 41/2017.
-----------------------------------------------------------------------

### Dades del document

Número de DOGV
:   8188

Data del DOGV
:   12-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10359


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el judici verbal número 41/2017. [2017/10135]  
Demandant: OME, SAU.  
Procuradora: Pilar Ballester Ozcariz.  
Demandat: José Antonio Moreno Campos.  
  
Atés que el demandat, José Antonio Moreno Campos, es troba en situació de rebel·lia processal i parador ignorat, s'ha disposat, de conformitat amb l'article 497.2 de la Llei 1/2000, d'enjudiciament civil, notificar-li per mitjà d'edictes que es publicaran en el Diari Oficial de la Generalitat Valenciana la resolució l'extracte de la qual s'inserirà a continuació.  
  
«Sentència número 92/2017  
Jutgessa que la dicta: Carmen Marín García.  
Vila-real, 12 de setembre de 2017.  
Demandant: OME, SAU.  
Procuradora: Pilar Ballester Ozcariz.  
Demandat: José Antonio Moreno Campos.  
Objecte del judici: altres verbals.  
Carmen Marín García, magistrada jutgessa substituta de primera instància número 5 de Vila-real, ha vist aquestes actuacions de judici verbal número 41/2017, promogudes per OME, SAU, representades per la procuradora Pilar Ballester Ozcariz i defeses pel lletrat José Orea López, contra José Antonio Moreno Campos, en rebel·lia, sobre reclamació de 2.000 euros, derivada d'incompliment de contracte d'instal·lació i explotació de màquines recreatives.  
Dispositiva  
Estime la demanda formulada per la procuradora Pilar Ballester Ozcariz en nom i representació d'OME, SAU, contra José Antonio Moreno Campos, declarat en rebel·lia processal i condemne el citat a la suma de 2.000 euros, més els interessos legals des de la data de la demanda i costes.  
Notifiqueu a les parts aquesta sentència i feu-los saber que en contra es pot interposar recurs d'apel·lació en el termini de 20 dies, previ a la interposició del corresponent dipòsit.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al referit demandat, José Antonio Moreno Campos, com a secretari sotasignat, Joaquín Ricardo Ventura Monfort, expedisc aquest edicte amb la data indicada.  
  
Vila-real, 14 de setembre de 2017.- El secretari judicial: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 8162, del 03-11-2017 (2017/9002)

Formalització del contracte número 126/2015. Obra de construcció d'un magatzem d'obres d'art a l'IVAM.
------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9002


Data del document
:   06-10-2017

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Formalització del contracte número 126/2015. Obra de construcció d'un magatzem d'obres d'art a l'IVAM. [2017/9002]  
1. Entitat adjudicadora  
a) Organisme: IVAM.  
b) Dependència que tramita l'expedient: Departament de Gestió Administrativa.  
c) Número d'expedient: 126/2015.  
  
2. Objecte del contracte  
a) Tipus de contracte: obra.  
b) Descripció de l'objecte: obra de construcció d'un magatzem d'obres d'art.  
c) Publicació de l'anunci de licitació: Diari Oficial de la Generalitat Valenciana número 8098, de data 3 d'agost de 2017 i perfil del contractant.  
  
3. Tramitació i procediment  
a) Tramitació: urgent.  
b) Procediment: obert.  
  
4. Pressupost base de licitació IVA exclòs  
Import total: 125.755,70 ?, IVA exclòs.  
  
5. Formalització  
a) Data de formalització del contracte: 6 d'octubre de 2017.  
b) Contractista: Mantenimientos Integrales Turia, SL.  
c) Nacionalitat: espanyola.  
d) Import de la formalització IVA exclòs: 114.908,70 euros.  
  
Cosa que s'anuncia perquè en prengueu coneixement.  
  
València, 6 d'octubre de 2017.- El director gerent: José Miguel García Cortés.
Diari Oficial de la Generalitat Valenciana


Sumari del DOGV 8135, del 26-09-2017 (2017/8282)

Convocatòria d'Assemblea General extraordinària.
------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8282


Organisme emissor
:   Comunitat de Regants El Salvador

Tipus de document
:   Convocatòria

Convocatòria d'Assemblea General extraordinària. [2017/8282]  
Mitjançant aquest edicte es convoca Assemblea General extraordinària de la Comunitat de Regants el Salvador de Macastre, a celebrar el pròxim dia 10 d'octubre de 2017, a les 18.30 hores en primera convocatòria i a les 19.00 hores en segona convocatòria, al saló de ple a l'Ajuntament de la localitat, situat a la plaça dels Arbres de Macastre, per a deliberar, en especial, sobre els següents punts que comprén l'ordre del dia:  
  
1. Lectura i aprovació, si és procedent, de l'acta de l'Assemblea General anterior.  
2. Ratificació de càrrecs electes.  
3. Elecció de llocs vacants.  
4. Precs i preguntes.  
  
Macastre, 21 de setembre de 2017.- El president: Francisco Javier Biel Martín.
Diari Oficial de la Generalitat Valenciana


Sumari del DOGV 8151, del 18-10-2017 (2017/9168)

ACORD de 13 d'octubre de 2017, del Consell, d'autorització de l'expedient de rescabalament 3-37/17SCA per obligacions contretes amb Comsa Servicie Facility Management, SAU, en 2016 i 2017.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9168


Data del document
:   13-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 13 d'octubre de 2017, del Consell, d'autorització de l'expedient de rescabalament 3-37/17SCA per obligacions contretes amb Comsa Servicie Facility Management, SAU, en 2016 i 2017. [2017/9168]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Investigació, Cultura i Esport, el Consell, prèvia deliberació, en la reunió de 13 d'octubre de 2017,  
  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport de l'expedient de rescabalament a favor de l'empresa Comsa Servicie Facility Management, SAU, amb CIF Z28741366, per import de tres-cents huitanta-huit mil set-cents vint-i-sis euros i noranta-cinc cèntims (388.726,95 ?), IVA inclòs, en concepte de despesa ocasionada per la prestació del servei de manteniment de les instal·lacions de calefacció i inspeccions periòdiques de depòsits de combustible en centres públics de la Conselleria d'Educació, Investigació, Cultura i Esport, durant el període comprés entre abril de 2016 i març de 2017.  
  
  
Segon  
Autoritzar la imputació a l'exercici corrent de les obligacions econòmiques contretes en exercicis anteriors per import de tres-cents quatre mil dos-cents quaranta-dos euros a favor de l'esmentada empresa.  
  
  
València, 13 d'octubre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8048, del 25-05-2017 (2017/3663)

Informació pública del text refós de la versió preliminar del PGOU, la memòria ambiental i l'informe de sostenibilitat ambiental.
---------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3663


Data del document
:   20-04-2017

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Informació pública del text refós de la versió preliminar del PGOU, la memòria ambiental i l'informe de sostenibilitat ambiental. [2017/3663]  
El Ple de l'Ajuntament, en sessió celebrada el dia 29 de març de 2017, va acordar:  
Sotmetre a informació pública el text refós de la versió preliminar del PGOU d'Alzira, la memòria ambiental i l'informe de sostenibilitat ambiental, als efectes de l'avaluació ambiental estratègica, durant el termini de 45 dies hàbils.  
El període d'informació pública i de presentació d'al·legacions es computarà des de l'endemà de la publicació d'aquest edicte en el Diari Oficial de la Generalitat Valenciana.  
L'expedient amb tota la documentació annexa es trobarà a disposició dels interessats en l'Àrea de Gestió del Territori de l'Ajuntament d'Alzira, en horari d'atenció al públic, així com en la pàgina web municipal www.alzira.es.  
  
Alzira, 20 d'abril de 2017.- La regidora de Seguretat i Projectes Urbanístics: Sara Garés Ull.
Diari Oficial de la Generalitat Valenciana


Sumari del DOGV 7988, del 27-02-2017 (2017/1535)

CORRECCIÓ de la Resolució de 3 de febrer de 2017, del president del'Agència Valenciana del Turisme, per la qual es convoquenels Premis Turisme Comunitat Valenciana 2016.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1535


Data del document
:   27-02-2017

Organisme emissor
:   Agència Valenciana del Turisme

Tipus de document
:   Correcció d'errades

Correcció d'errades

 Descriptors 

:   * Agència Valenciana del Turisme
    * distinció honorífica

CORRECCIÓ de la Resolució de 3 de febrer de 2017, del president de  
l'Agència Valenciana del Turisme, per la qual es convoquen  
els Premis Turisme Comunitat Valenciana 2016. [2017/1535]  
S'ha advertit una errada en la publicació de la disposició esmentada (DOGV 7986; 23.02.2017), consistent en l'omissió de l'annex II, que es reprodueix tot seguit:  
  
  
ANNEX II
Diari Oficial de la Generalitat Valenciana


Sumari del DOGV 7963, del 23-01-2017 (2017/194)

RESOLUCIÓ de 2 de desembre de 2016, de la Universitat Politècnica de València, per la qual nomena Javier José Navarro Laboulais catedràtic d'universitat.
---------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/194


Data del document
:   02-12-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 2 de desembre de 2016, de la Universitat Politècnica de València, per la qual nomena Javier José Navarro Laboulais catedràtic d'universitat. [2017/194]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 25 de juliol de 2016 d'aquesta universitat, número 36/16, plaça codi 5593 (BOE 13.08.2016) i presentada per l'interessat la documentació a la qual fa referència el punt onzé de la citada convocatòria.  
Aquest Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar Javier José Navarro Laboulais, amb document nacional d'identitat número 14627820C, catedràtic d'universitat de la Universitat Politècnica de València, de l'àrea de coneixement Enginyeria Química, adscrita al Departament d'Enginyeria Química i Nuclear.  
  
Contra la present resolució, que posa fi a la via administrativa, la persona interessada podrà interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà que es publique. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà que es publique, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de desembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7954, del 10-01-2017 (2016/9815)

Notificació de la sentència dictada en el procediment ordinari número 981/2010.
-------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9815


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 981/2010. [2016/9815]  
Jesús Lorenzo Álvarez, secretari judicial del Jutjat de Primera Instància número 5 de Dénia, faig saber que en el procediment judici ordinari número 981/2010 s'ha dictat la resolució que té el text que, literalment, és com segueix:  
  
«Dispositiva  
Estime de forma parcial la demanda interposada per Andrea Fritz i Werner Manfred Fritz, representats pel procurador Vicente Jaime Sempere i assistits pel lletrat Fernando Cardona Sendra, contra Cornelia Francisca Csuk i Georg Weidinger, declarats en rebel·lia, i declare:  
  
1. La validesa i plena eficàcia del contracte de compravenda de data 6 de març de 2008.  
2. Que Werner Manfred Fritz va incomplir l'obligació d'elevar a escriptura pública el document privat de 6 de març de 2008.  
3. Com a conseqüència d'aquest retard i l'incompliment pel que fa al pagament i l'elevació a escriptura pública, l'habitatge siti al carrer del Fenàs, número 13, va ser objecte d'execució.  
Per tant, condemne Werner Manfred Fritz a pagar a Andrea Fritz i Werner Manfred Fritz la suma de 250.000, 00 euros, en concepte de danys i perjudicis derivats d'aquest incompliment, més els interessos legals computats des de la demanda.  
I absolc Cornelia Francisca Csuk de les peticions de l'actora.  
  
Les costes processals produïdes respecte de Cornelia Francisca Csuk les impose a l'actor.  
Les costes processals produïdes respecte del senyor Weidinger les impose a aquest darrer atés que ha sigut condemnat.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el dia de hui. Jo, el secretari o secretària judicial, en done fe. Dénia, 13 de febrer de 2012.»  
  
Atés que es desconeix el domicili o la residència actuals de la part demandada, el secretari judicial, de conformitat amb el que disposen els articles 156.4 i 165 de la Llei 1/2000, d'enjudiciament civil, ha ordenat la publicació d'aquest edicte, per a portar a efecte la diligència de notificació de sentència als demandats.  
  
Dénia, 13 de febrer de 2012.- El secretari judicial: Jesús Lorenzo Álvarez.